stanford-oval/wikipedia huggingface dataset:
מוחמד-רזא מהדווי כני
חיים אישיים

מהדווי השאיר אחריו שלושה ילדים, שמונה נכדים ואף שני נינים.
מיכל גל

| --- | --- |
אין תמונה חופשית
 לידה:  1966 (בת 58 בערך) 
 מקום לימודים:  אוניברסיטת תל אביב  אוניברסיטת טורונטו 
 מוסדות:  אוניברסיטת חיפה 
 
מיכל גל (נולדה ב-1966) היא פרופסורית מן המניין למשפטים, לשעבר סגנית הדיקאנית בפקולטה למשפטים של אוניברסיטת חיפה. ראש הפורום למשפט ושווקים באוניברסיטת חיפה, חוקרת בתחום הגבלים עסקיים בכלכלות קטנות.
קריירה

מיכל (שיצר) גל סיימה בשנת 1993 תואר ראשון במשפטים מאוניברסיטת תל אביב. גל התמחתה אצל השופטת מרים נאור (לימים נשיאת בית המשפט העליון) ובמשרד עורכי הדין ש. הורוביץ. בשנים 2000-1996 למדה לתארים שני ושלישי באוניברסיטת טורונטו, שם זכתה שנתיים ברציפות בפרס אלן מרקס על התזה הטובה ביותר. במהלך לימודי הדוקטורט הייתה חוקרת אורחת באוניברסיטת ניו יורק ובאוניברסיטת קולומביה.
תחום התמחותה

גל חוקרת את תחום ההגבלים העסקיים לכלכלות קטנות ברחבי העולם. ספרה עוסק בנושא זה: 'מדיניות תחרותית של כלכלות שוק קטנות' (במקור: Competition Policy for Small Market Economies), הדן בהשפעת גודלו של השוק על כללי ההגבלים העסקיים. מחקרה בדק כיצד משפיע גודל השוק על כללים אופטימליים להסדרת התחרות בו, ובאיזה אופן ניתן לשפר את האכיפה בעזרת הכללים.
עד למחקרה של גל נהגו מדינות קטנות בהגבלים עסקיים כמדינות גדולות. מחקרה של גל יצר הלכה למעשה תחום מחקר חדש ליישום דיני ההגבלים העסקיים על מדינות קטנות. המחקר צוטט במשקים קטנים רבים ומספר מדינות שינו את דיני ההגבלים העסקיים שלהן בעקבותיו. [דרוש מראה מקום] לאחר פרסום ספרה הוזמנה לדיון שנערך בכנס הארגון לשיתוף פעולה ולפיתוח כלכלי, שעיסוקו הגבלים עסקיים בכלכלות קטנות. בעקבות כך הרצתה והשתתפה בכנסים והרצאות רבות ברחבי העולם, בין השאר בניו זילנד, פריז, ברבדוס, איי התעלה (גרנזי וג'רזי) והודו.
גל חוקרת את ההגינות ביחסי השוק: בין חברות מסחריות, בינן לבין הצרכנים שלהן, ובינן לבין הספקים שלהן.
תפקיד ציבורי

הייתה חברה בתוכנית Global Law Program של אוניברסיטת ניו יורק, אשר בוחרת כל שנה עשרה מרצים בולטים מרחבי העולם.
מבחר פרסים והוקרה

2007, פרס צלטנר לחוקר הצעיר
פרס אלן מרקס על התזה הטובה ביותר
2013, נבחרה על ידי ה־Global Competition Review כאחת הנשים המובילות בעולם בתחום ההגבלים העסקיים.
2021, פרס חבר הנאמנים לחוקר/ת בכיר/ה אוניברסיטת חיפה
2024, תואר דוקטור לשם כבוד מאוניברסיטת ציריך
זכתה בפרסים והוקרה על מבחר מאמרים שכתבה
ספרה

Gal, Michal S., Competition Policy for Small Market Economies, Cambridge, Mass.: Harvard University Press, 2003
מבחר מאמרים שכתבה

מיכל (שיצר) גל, ‏לבור את המוץ מהתבן - היקף תחולתו של האיסור לערוך הסדר כובל בהתאם לפסיקה האחרונה, דין ודברים ‏א, 533 (תשס"ה).
מיכל (שיצר) גל, ‏מונופולים בתחרות - האיזון שבין עידוד חדשנות ויצירתיות ובין הפגיעה בתחרות בדיני ההגבלים העסקיים, דין ודברים ‏ב, 425 (תשס"ו).
מיכל (שיצר) גל, מנחם פרלמן וטליה סולומון, הכרזה על קבוצת ריכוז - פתרון חלקי לבעיית ההתאמה האוליגופוליסטית?, משפטים לו, 13 (תשס"ו).
מיכל (שיצר) גל, מהו "הסדר"? קו הגבול בין תיאום לבין התאמה בחוק ההגבלים העסקיים, עיוני משפט כט, 591 (תשס"ז).
מיכל (שיצר) גל, חמישים גוונים לפורמאיקה: ריאליזם משפטי בדיני ההגבלים העסקיים, מחקרי משפט כג, 709 (תשס"ח).
מיכל (שיצר) גל ואמיר ישראלי, דלות הסעדים ההגבליים - ניתוח מצבת הסעדים הקיימים והצעות לשיפור, עיוני משפט לח, 5 (תשע"ב).
הערות שוליים

↑  פרופ' מיכל גל זכתה פרס חבר הנאמנים לחוקר/ת בכיר/ה, באתר הפקולטה למשפטים אוניברסיטת חיפה, ‏2021-07-11
↑  ynet, אוניברסיטת ציריך העניקה תואר ד"ר לשם כבוד לחוקרת ישראלית, באתר ynet, 7 במאי 2024
מדינת שארית

מדינת שארית היא חלק קטן ממדינה שהייתה בעבר גדולה יותר וכעת, בעקבות ירידה בכוחה, סיפוח חיצוני, כיבוש, דה-קולוניזציה או הפיכה בחלק משטחה, איבדה חלק ניכר ממנו. במקרה האחרון, הממשלה לא יוצאת לגלות מכיוון שהיא עדיין שולטת בחלק מהשטח.
דוגמאות > העת העתיקה

במהלך תקופת הביניים השנייה במצרים, לאחר כיבוש מצרים התחתונה בידי החיקסוס, הייתה ממלכה מצרית במצרים העליונה שמרכזה בתבאי שבסופו של דבר איחדה את כל מצרים תחת שלטונה בתחילת הממלכה החדשה במצרים.
הממלכה הסלאוקית לאחר שאיבדה את רוב שטחה לידי האימפריה הפרתית.
מדינת שו חאן בתקופת שלוש הממלכות בסין, טענה שהיא המשכה של שושלת חאן המקורית.
אחרי קריסת האימפריה הרומית המערבית, ממלכת סואסון שרדה כמדינה עצמאית עד שנכבשה בידי הפרנקים וכלוביס הראשון.
דוגמאות > העת הפוסט–קלאסית

סולטנות רום הייתה מדינת שארית של האימפריה הסלג'וקית.
אחרי ששושלת מוראביטון כבשה את טאיפת סרגוסה ב-1110, המשיך השליט שלה, עבד–אל–מאלק להנהיג אמירות זעירה עד מותו ב-1130.
אחרי ששושלת ג'ין השתלטה על צפון סין, סונג הדרומית הוסיפה להתקיים כשארית של שושלת סונג הצפונית, אם כי היא הצליחה לשמור על מחצית משטחה ויותר ממחצית מאוכלוסייתה
בקיץ 1503, שלטון אק קויונלו נפל, ומספר מדינות קטנות המשיכו להתקיים עד 1508, כשנשלטו על ידי האימפריה הספווית.
אחרי כיבוש סולטנות מלאקה ב-1511 על ידי הפורטוגזים, עבר השלטון לחלקו הדרומי של חצי האי המלאי, שם הוקמה סולטנות ג'והור.
אחרי ששושלת מינג ביססה את שלטונה בסין, שושלת יואן נסוגה למונגוליה, והמשיכה להתקיים כמדינה בשם יואן הצפונית.
לאחר כיבוש האינקה בידי ספרד ב-1532, המשיכה מדינת אינקה להתקיים כמדינת שארית עד 1572.
דוגמאות > בעידן המודרני

האיחוד הפולני-ליטאי הפך למדינת שארית אחרי החלוקה הראשונה של פולין על ידי האימפריה הרוסית, פרוסיה והאימפריה האוסטרית ב-1772. מדינת השארית שנותרה חולקה בשנית ב-1793, ופורקה ב-1795.
לוקסמבורג היא מדינת שארית של דוכסות לוקסמבורג, אחרי שאיבדה שני שלישים משטחה בין 1659 ל-1839. הדבר הוגדר בהסכם לונדון מ-1839 שהעביר שטחים נרחבים לבלגיה שזה עתה הוקמה.
אוסטריה הגרמנית הוקמה ב-1918 וכללה את השטחים בהם יש רוב דובר גרמנית מתוך שטחי האימפריה האוסטרו–הונגרית שהתפרקה.
האימפריה העות'מאנית הפכה למדינת שארית בסוף מלחמת העולם הראשונה, אחרי שאיבדה את רוב שטחיה.
הרפובליקה הסוציאלית האיטלקית הייתה ממשלת בובות גרמנית בהובלת מוסוליני ושלטה בחלק קטן מאיטליה בין 1943–1945.
טאיוואן היא מדינת שארית של הרפובליקה הסינית, שהתקיימה עד לניצחון המפלגה הקומוניסטית של סין במלחמת האזרחים הסינית ב-1949. מעמדה נתון במחלוקת עד היום.
הרפובליקה הפדרלית של יוגוסלביה (1992–2003)/סרביה ומונטנגרו (2003–2006) הייתה מדינת שארית של יוגוסלביה אחרי שזו התפרקה.
ראו גם

ממשלה גולה
ממשלת בובות
הערות שוליים

↑  Van de Mieroop, Marc (2021). A history of ancient Egypt (Second ed.). Chichester, West Sussex: Wiley. p. 152. ISBN 9781119620891.
↑  Myśliwiec, Karol (2000). The twilight of ancient Egypt : first millennium B.C.E. Ithaca, N.Y.: Cornell University Press. p. 69. ISBN 9780801486302.
↑  Potts, D. T.; Radner, Karen; Moeller, Nadine (2020). The Oxford history of the ancient Near East. Volume III: from the Hyksos to the Late Second Millennium BC. New York, NY: Oxford University Press. p. 88. ISBN 9780190687601.
↑  Fattah, Hala Mundhir; Caso, Frank (2009). A Brief History of Iraq. p. 277.
↑  Eberhard, Wolfram (1977). A history of China. Berkeley: University of California Press. ISBN 0-520-03227-6. OCLC 2760116.
↑  Dodd, Leslie (25 בנובמבר 2016). "Kinship Conflict and Unity among Roman Elites in Post-Roman Gaul". Official Power and Local Elites in the Roman Provinces. Routledge. p. 170. ISBN 9781317086147. {{cite book}}:  (עזרה)
↑  Fletcher, R. A. (2001). Moorish Spain. London: Phoenix Press. p. 117. ISBN 9781842126059.
↑  Des Forges, Roger V. (2003). Cultural centrality and political change in Chinese history : northeast Henan in the fall of the Ming. Stanford University Press. p. 6. ISBN 9780804740449.
↑  Seth, Michael J. (2010). A History of Korea: From Antiquity to the Present. Rowman & Littlefield Publishers. p. 115.
↑  Bauer, Brian S.; Fonseca Santa Cruz, Javier; Araoz Silva, Miriam (2015). Vilcabamba and the Archaeology of Inca Resistance. Los Angeles. pp. 1–2. ISBN 9781938770623.
ממלכת סואסון, מדינת שארית של האימפריה הרומית המערבית
מיקלה פרארי

| --- | --- |
אין תמונה חופשית
 לידה:  26 במרץ 1953 (בן 71) פרארה, איטליה 
 מדינה:  איטליה 
 
מיקלה פרארי (באיטלקית: Michele Ferrari; נולד ב-26 במרץ 1953 בפרארה) הוא רופא איטלקי, המשמש כמאמן וכיועץ לרוכבי אופניים. פרארי קנה את פרסומו הודות לעבודתו עם בכירי רוכבי האופניים מאמצע שנות ה-80 של המאה העשרים ועד 2017. פרארי היה מחלוצי פיתוח נוסחאות ומדדים גופניים וביצועיים שעל פיהם ניתן היה להעריך את ביצועי הרוכבים. הוא פיתח את מדד VAM (אנ') בעזרתו ניתן להשוות את יכולת ומהירות הטיפוס של רוכב מול עצמו ומול רוכבים אחרים גם כאשר הם אינם מטפסים על אותו מעלה. בצד קידום תורת האימון, נכרך שמו בפרשיות אימרוץ.
תחילת הקריירה

פרארי נולד בפרארה שבאמיליה-רומאניה. בתחילת דרכו חקר ופרסם מאמרים אודות הפעילות האנאירובית של אתלטים. בהמשך התמקד בפיתוח תוכניות אימונים לרוכבי אופניים מקצוענים. תחילה עבד בפרארה אצל פרופסור פרנצ'סקו קונקוני שהיה מהאחראים המרכזיים לקידום הישגי ספורטאים באיטליה על ידי הכנסת שיטות מדידה ומעקב מדעיות. אחת מהצלחותיו הבולטות המוקדמות של פרארי הייתה ב-1984 כשהרוכב עמו עבד, האיטלקי פרנצ'סקו מוזר, הצליח לשבור את שיא השעה באופניים והוסיף מייל שלם לשיאו של אדי מרקס. ב-1999 הודה פרארי ביוזמתו כי השיא הושג תוך כדי שימוש בסימום דם שבאותה עת לא נחשב כשיטה פסולה ולא נאסר על ידי רשויות הספורט הבינלאומיות.
תדמית

מספר מקורות, שחקרו את נושא האימרוץ באופניים, טוענים כי פרארי נחשב לאחד מ"רופאי האימרוץ" הטובים ביותר וכי כישוריו במניעת גילוי השימוש בחומרים ובטכנולוגיות אסורות בבדיקות שנערכות לעיתים מזומנות במרוצי האופניים היו הטובים ביותר שניתן למצוא. הם אף מתארים כאנקדוטה את כינויו של אריק רייקארט, רופאה של קבוצת "פסטינה" הצרפתית, שעמדה במוקד פרשת אימרוץ בטור דה פראנס ב-1998, שכונה על ידי הרוכבים "דוקטור פיאט פונטו" (דגם המכונית הקטנה של חברת פיאט) כדי ללמד על זהירותו ועל הביצועים המוגבלים של רוכביו לעומת ביצועי רוכביו של "פרארי". הרוכב המפורסם ביותר שהשתמש בשירותי הייעוץ של פרארי הוא לאנס ארמסטרונג שניצח שבע פעמים ברציפות בטור דה פראנס בשנים 1999–2005. ארמסטרונג המשיך להיוועץ בפרארי גם כששמו של זה כבר הוכתם ורוכבים רבים הפסיקו לעבוד עמו. פרארי גם יעץ לקבוצתו של ארמסטרונג, קבוצת רשות הדואר האמריקאית, עד אוקטובר 2004. בספרו של העיתונאי דניאל קויל, "מלחמתו של לאנס ארמסטרונג", מתוארת מערכת היחסים בין פרארי לארמסטרונג בשנים שלפני פרישתו. הרשות האמריקאית למלחמה בסמים בספורט טענה בדו"ח שפרסמה באוקטובר 2012 כי פרארי היה מעורב בסימום שיטתי ומאורגן של קבוצת הדואר האמריקאי במשך השנים בהן ניצח ארמסטרונג בטור דה פראנס.
פרארי נודע בפרגמטיות שלו ובהתבטאויותיו הגלויות והודה כי מטרתו היא להשיג את התוצאות המיטביות שיעברו את מבחני גילוי הסמים. התבטא בעניין כי "אם זה לא מתגלה בבדיקות החומרים האסורים, אז אין מדובר בשימוש בסמים" וכן "EPO אינו מסוכן, השימוש המופרז בו הוא המסוכן. מסוכן גם לשתות 10 ליטרים של מיץ תפוזים".
המשפט

ב-2001 החל משפטו של פרארי על רקע האשמות שהורה לרוכבים שהתאמנו אצלו לקחת חומרים אסורים. ב-1 באוקטובר 2004 הורשע פרארי על ידי בית דין איטלקי ב"הונאה ספורטיבית" וב"ניצול לרעה של רישיונו הרפואי לרישום מרשמים". רישיונו הרפואי נשלל והוטל עליו קנס. הרשעתו של פרארי התבססה בחלקה על עדותו של רוכב האופניים האיטלקי פיליפו סימאוני. סימאוני הודה כי השתמש מאז 1993 בחומרים אסורים וכי החל לעבוד עם פרארי ב-1996. לטענת סימאוני, הורה לו פרארי להשתמש ב-EPO ובאנדריול (טסטוסטרון) וכי ייעץ לו לקחת חומרים נוספים שימנעו את גילוי החומרים האסורים בבדיקות הסמים. בעדותו, סתר פרארי את טענת סימאוני ואמר כי אנדריול ניתן לגילוי בבדיקת שתן פשוטה אף מספר ימים לאחר נטילתו. על כן, בלתי אפשרי שהדריך את סימאוני לקחת חומר זה 20 שעות לפני המירוץ. במאי 2006 בוטל פסק הדין נגד פרארי על ידי בית הדין לערעורים באיטליה בטענה כי להאשמותיו של סימאוני אין בסיס עובדתי.
במרץ 2017 הורשע פרארי על ידי בית דין בבולצאנו בסימום הספורטאי האיטלקי דניאל טשלר אשר מתחרה בביאתלון. הוא נדון ל-18 חודשי מאסר על תנאי. לאחר הרשעתו פרסם ארמסטרונג הודעת תמיכה בו אך הודיע כי הוא מפסיק לעבוד עמו.
רוכבי אופניים ידועים ששמם נקשר לפרארי

כל קבוצת "גוויס" (Gewiss) ששלושה מרוכביה, מורנו ארג'נטין, ג'ורג'ו פורלאן ויבגני ברזין זכו בשלושת המקומות הראשונים במירוץ לה פלש ואלון ב-1994. לאנס ארמסטרונג, פאולו סבולדלי, מריו צ'יפוליני, ג'אני בוניו, פבל טונקוב, טוני רומינגר, אברהם אולנו, איוון גוטי, קלאודיו קיאפוצ'י, פיליפו סימאוני, פטריק סינקביץ, אדי מצולני, לוי ליפהיימר, פלויד לנדיס, ג'ורג' הינקאפי, אלכסנדר וינוקורוב ואקסל מרקס.
סינקביץ, לנדיס ווינוקורוב נתפסו בשימוש בחומרים אסורים בעוד שסימאוני הודה בשימוש בהם אף שלא נתפס.
הערות שוליים

↑  מהו VAM באתר 500 watt
↑  Cycling News - Page 1 - Cyclingnews, cyclingnews.com (באנגלית)Eric Rijckaert's new book ,cyclingnews.com, 30.03.2000
↑  Johan Bruyneel Statement on Recent USADA and Team News USADA: Lance Armstrong paid Ferrari more than $1 million, אתר cyclingnews.com, ‏10 באוקטובר 2012
↑  Michele Ferrari absolved of all charges by Italian appeals court, cyclingnews.com, 27.05.2006 www.cyclingnews.com - the world centre of cycling, autobus.cyclingnews.com
↑  Dr. Ferrari found guilty of doping by Italian court, באתר cyclingnews.com‏ 4 באפריל 2017
מורין קונולי

| --- | --- |
קונולי ביולי 1953
קונולי ביולי 1953
 לידה:  17 בספטמבר 1934 סן דייגו, קליפורניה, ארצות הברית
 פטירה:  21 ביוני 1969 (בגיל 34) דאלאס, טקסס, ארצות הברית
 מדינה:  ארצות הברית ארצות הברית
 בן או בת זוג:  נורמן א. ברינקר (1955–1969) 
 גובה:  1.65 מטר
 יד חובטת:  ימין
 פעילות כמקצוענית:  ? – 20 ביולי 1954
 יחידים
 דירוג שיא:  1 (1952)
 שיאי גראנד סלאם
 זכיות 9
 אליפות אוסטרליה הפתוחה:  זכייה (1953)
 אליפות צרפת הפתוחה:  זכייה (1953, 1954)
 וימבלדון:  זכייה (1952, 1953, 1954)
 אליפות ארצות הברית הפתוחה:  זכייה (1951, 1953, 1953)
 תאריך עדכון 15 באוקטובר 2018
 
מורין קתרין קונולי-ברינקר (באנגלית: Maureen Catherine Connolly-Brinker; ‏17 בספטמבר 1934 – 21 ביוני 1969) ידועה בכינוי "Little Mo", הייתה טניסאית אמריקאית ובשיאה דורגה במקום ראשון בעולם (1952). קונולי היא הטניסאית השנייה בהיסטוריה והאישה הראשונה שזכתה בכל ארבעת טורנירי הגראנד סלאם באותה שנה קלנדרית (1953). בסך הכל זכתה קונולי ב-12 תוארי גראנד סלאם, מהם 9 ביחידות (מקום שביעי בכל הזמנים), 2 בזוגות נשים ו-1 בזוגות מעורבים. ביולי 1954 היא נפצעה באופן קשה ביותר ברגלה הימנית לאחר שנפלה מרכיבה על סוס ובכך תמה הקריירה הספורטיבית שלה.
ביוגרפיה

קונולי נולדה וגדלה בסן דייגו, קליפורניה. בהיותה בת 3 הוריה התגרשו והיא גודלה על ידי אמה ודודתה. היא אהבה לרכב על סוסים אך בשל העלות הגבוהה של ספורט זה, היא בחרה בטניס כתחביב ספורטיבי. מאמנה הראשון עודד אותה לאחוז במחבט הטניס ביד ימין ולא ביד שמאל.
ביוגרפיה > 1951

בשנת 1951 היא זכתה בתואר גראנד סלאם הראשון שלה, באליפות ארצות הברית לאחר ניצחון על שירלי פריי ב-3 מערכות (6–3, 1–6, 6–4) ובכך הייתה לטניסאית הצעירה ביותר שזכתה באותה העת באליפות זו.
ביוגרפיה > 1952

בשנת 1952 היא זכתה באליפות וימבלדון לאחר ניצחון על לואיז ברוף ב-2 מערכות (6–4, 6–3). בהמשך השנה היא הגנה על תוארה באליפות ארצות הברית לאחר ניצחון על דוריס הארט ב-2 מערכות (6–3, 7–5).
ביוגרפיה > 1953 > זכייה בגראנד סלאם

קונולי זכתה באליפות אוסטרליה הפתוחה בשנת 1953 לאחר ניצחון על ג'וליה סמפסון ב-2 מערכות (6–3, 6–2), באליפות צרפת הפתוחה בניצחון על דוריס הארט בשתי מערכות (6–2, 6–4), בפעם השנייה ברציפות באליפות וימבלדון, בניצחון על דוריס הארט ב-2 מערכות (8–6, 7–5) ובפעם השלישית ברציפות באליפות ארצות הברית בניצחון על דוריס הארט ב-2 מערכות (6–2, 6–4).
ביוגרפיה > 1954

בשנת 1954 זכתה קונולי בפעם השנייה ברציפות באליפות צרפת לאחר ניצחון על ג'ינט בוקאי בשתי מערכות (6–4, 6–1). לאחר מכן, היא זכתה בפעם השלישית ברציפות באליפות וימבלדון לאחר ניצחון על לואיז ברוף בשתי מערכות (6–2, 7–5).
ביוגרפיה > 1954 > פציעה

שבועיים לאחר הזכייה בווימבלדון ב-20 ביולי אותה שנה, היא נפצעה באופן קשה ביותר ברגלה הימנית לאחר שרכבה על סוס ובכך תמה הקריירה הספורטיבית שלה.
ביוגרפיה > חייה האישיים

ביוני 1955 נישאה קונולי לנורמן ברינקר, איש עסקים ורוכב סוסים שייצג את ארצות הברית באולימפאידת הלסינקי (1952). לזוג נולדו שתי בנות.
ביוגרפיה > חייה האישיים > מותה

בשנת 1966 הובחנה כלוקה בסרטן השחלה. ב-4 ביוני 1969 היא עברה ניתוח קשה, השלישי שלה, בגלל סרטן הקיבה, אך שלושה שבועות לאחר מכן ב-21 ביוני היא נפטרה ממחלתה.
תארים והישגים

בשנת 1969 נכללה קונולי בהיכל התהילה של הטניס וב-1987 בהיכל התהילה הבינלאומי של הספורטאיות.
טורנירי גראנד סלאם > יחידות

| טורניר | 1949 | 1950 | 1951 | 1952 | 1953 | 1954 | זכיות בטורנירים בקריירה | ניצחונות/הפסדים בקריירה |
| --- | --- | --- | --- | --- | --- | --- | --- | --- |
| אוסטרליה | - | - | - | - | זכייה | - | 1 / 1 | 5 / 0 |
| צרפת | - | - | - | - | זכייה | זכייה | 2 / 2 | 10 / 0 |
| וימבלדון | - | - | - | זכייה | זכייה | זכייה | 3 / 3 | 18 / 0 |
| ארצות הברית | סיבוב 2 | סיבוב 2 | זכייה | זכייה | זכייה | - | 3 / 5 | 20 / 2 |
| זכיות-השתתפות | 0 / 1 | 0 / 1 | 1 / 1 | 2 / 2 | 4 / 4 | 2 / 2 | 9 / 11  | 53 / 2 |
מכשיר קיפ

איור של מכשיר קיפ מתוך ספר לימוד לכימיה מ-1859
מכשיר קיפ (באנגלית: Kipp's apparatus) הוא כלי זכוכית המשמש להפקת כמויות קטנות של גז על ידי תגובת נוזל עם מוצק ללא כל חימום. המכשיר הומצא בשנת 1844 על ידי הרוקח ההולנדי פטרוס יאקובוס קיפ. המכשיר בנוי משלושה כלי זכוכית בצורת כדור, המחוברים אחד מעל השני. המכשיר משמש להכנת גזים. בעזרת מכשיר קיפ ניתן להפיק בתנאי מעבדה מימן גופרי ופחמן דו-חמצני.
מאן TG

| --- | --- |

MAN TG דגם "TGX" - משאית סמי-טריילר בשרות צה"ל
 מאפיינים כלליים
 יצרן:  MAN Truck & Bus (אנ') (שם רשמי: MAN Nutzfahrzeuge AG) (ייצור שלדה)
 שנות ייצור:  2000 – הווה
 הרכבה:  גרמניה גרמניה  פולין פולין  אוסטריה אוסטריה  רוסיה רוסיה  אוזבקיסטן אוזבקיסטן  אינדונזיה אינדונזיה  מקסיקו מקסיקו  מלזיה מלזיה  הפיליפינים הפיליפינים  דרום אפריקה דרום אפריקה  תאילנד תאילנד
 מודל קודם:  MAN F2000/L2000/M2000
 חברת אם:  מאן
 מפרט טכני
 מנוע:  מנועי דיזל - טורבו בטווח הספקים של 160–680 כ"ס (120–510 קילוואט) 4 צילינדרים 4.6 ליטר  6 צילינדרים 6.9 ליטר  6 צילינדרים 10.5 ליטר  6 צילינדרים 12.4 ליטר  6 צילינדרים 15.2 ליטר  V8 צילינדרים 16.2 ליטר
 הילוכים:  תמסורת ידנית (סטנדרט)  תמסורת אוטומטית מסוג "TipMatic"
מאן TG (מאן טווח TG") (בגרמנית: MAN TG-range) הם מספר סדרות הכוללים עשרות דגמים של משאיות קלות בינוניות וכבדות ורכבים מסחריים המיוצרים משנת 2000 בגרמניה ובעוד מספר רב של מדינות על פני הגלובוס ברישיון חטיבת המשאיות והאוטובוסים MAN Truck & Bus (אנ') אשר מייצרת את השלדה בבעלות מאן.
ארצות ייצור

דגמי "מאן TG" מיוצרים ברישיון "מאן" בארצות הבאות: פולין, אוסטריה, רוסיה, אינדונזיה, מלזיה, הפיליפינים, דרום אפריקה, תאילנד, מקסיקו ואוזבקיסטן.
תצורות

דגמי "מאן TG" מיוצרים בתצורות של "משאית אחודה" ובתצורות של משאיות סמי-טריילר למגוון מטרות.
סיווג לפי ייעוד (סיווג חלקי): משאית עפר, מכלית (משאית), משאית מנוף, משאית הובלה, משאית בניין, משאית אשפה, כבאיות. חלק מהדגמים מיוצרים במגוון מידות של מכולות.
בנוסף יוצר דגם "מאן TG" בתצורה של מכונית מסחרית.
דגמי "מאן TG" (מלבד למסחריות) מאופיינים במבנה תא הנהג בעל חרטום שטוח ("Cab over" (אנ')). זהו סגנון גוף של משאית הנפוץ באירופה, המתאפיין בחזית שטוחה ואנכית כאשר תא הנהג של המשאית ממוקם היישר מעל (או לפני) הסרן הקדמי. זאת בניגוד לתצורה המקובלת בארצות הברית בה המנוע מורכב בתא מנוע נפרד בקדמת תא הנהג.
דורות "מאן TG"

דור ראשון - יוצר בין השנים 2010 – 2020
דור שני - מיוצר מ-10 בפברואר 2020
סדרות

"MAN TGA"
"MAN TGE"
"MAN TGL"
"MAN TGM"
"MAN TGS"
"MAN TGX"
גלריה

"מאן TG" סדרה "TGA"
"מאן TG" סדרה "TGA"
"מאן TG" סדרה "TGA" - משאית כבדה המיועדת לנשיאת בטון במערבל בטון
"מאן TG" סדרה "TGA" - כבאית
"מאן TG" סדרה "TGA" - כבאית
"מאן TG" סדרה "TGA" - מכלית
"מאן TG" סדרה "TGE" - מסחרית
"מאן TG" סדרה "TGE" - משאית קלה
"מאן TG" סדרה "TGE"
"מאן TG" סדרה "TGL"
"מאן TG" סדרה "TGL" - משאית לפינוי אשפה
"מאן TG" סדרה "TGL"  - כבאית רכב פיקוד ושליטה
"מאן TG" סדרה "TGL"
"מאן TG" דגם "TGM"
"מאן TG" דגם "TGM" - כלי רכב צבאי
"מאן TG" דגם "TGM" - כלי רכב צבאי, הנעה 4x4
"מאן TG" דגם "TGM" - כלי רכב צבאי בצבא אוסטריה
"מאן TG" דגם "TGS" - כלי רכב צבאי בצבא שווייץ  (גורר ממשאית כבדה סמי-טריילר)
"מאן TG" דגם "TGS"
"מאן TG" דגם "TGS" - מכלית
"מאן TG" דגם "TGS" הנעה 8x8
"מאן TG" דגם "TGS" הנעה 8x8 - גורר ממשאית סמי-טריילר
"מאן TG" דגם "TGX" - סמי טריילר
"מאן TG" דגם "TGX"
"מאן TG" דגם "TGX"
"מאן TG" דגם "TGX"
"מאן TG" דגם "TGX" - גורר ממשאית סמי-טריילר
ראו גם

מאן CLA
הערות שוליים

↑  חטיבת המשאיות והאוטובוסים מאן ://web.archive.org/web/20111130043849
↑  "מאן TG" fleet.ie/new-man-tg-truck-range-to-set-standards-for-usability-and-connectivity
↑  "מאן טווח TG" חדש truckpages.co.uk/new-man-tg-range-launched
↑  "מאן טווח TG" man.com.au/tgs-range
↑  "מאן TG" automobil-produktion.de/hersteller/neue-modelle/man-tge-crafter-zwilling-mit-lkw-service-124
מילית

בדקדוק, מילית היא מילה שאינה שייכת לקבוצת השמות, שמות התואר, הפעלים או תוארי הפועל. מילית היא בדרך כלל מילה קצרה מבחינה פונולוגית (ומכאן מרכיב ההקטנה בשם). המיליות הנפוצות ביותר הן מיליות יחס (אל, על) ומיליות קישור (בגלל, אם כי).
בלשונות השמיות, רבות מהמיליות הן משותפות לשפות אחדות, או לפחות דומות בין שפות אחדות (למשל המילית, "מִן", שפירושה הוא "ממקום", from, זהה בעברית ובערבית). כמו כן, לרבות מהמילים האלו, אין שורש ברור.
ראו גם

מילית מודלית
מוחמד א-נני

מוחמד נאסר א-סייד א-נני (בערבית: محمد ناصر السيد النني; נולד ב-11 ביולי 1992) הוא כדורגלן מצרי המשחק בעמדת הקשר האחורי באל-ג'זירה, ובנבחרת מצרים.
קריירת מועדונים

מוחמד אלנני נולד וגדל בעיר אל-מחלה אל-כוברא שבמצרים. הוא מוסלמי אדוק. מגיל צעיר הצטרף למחלקת הנוער של מועדון הפאר המצרי אל אהלי ממנו עבר לזה של אל-מוקאוולון בו החל את קריירת הבוגרים שלו כשחקן יחד עם מוחמד סלאח. א-נני רשם 35 הופעות בהן כבש שני שערים במדי אל-מוקאוולון ובחודש ינואר 2013, הוזמן להיבחן במחנה האימונים של פ.צ. בזל השווייצרית. במהלך מחנה האימונים א-נני לקח חלק במשחק אימון אחד של בזל נגד סיטוואה בוקרשט והרשים את מאמן הקבוצה מוראט יאקין וב-29 בינואר, חתם א-נני על חוזה עד לתום העונה בבזל. ב-10 בפברואר 2013, ערך א-נני את הופעת הבכורה שלו במדי בזל בניצחון 0–3 על סיון והוחלף במחצית של המשחק. א-נני סייע לבזל לזכות באליפות ליגת העל השווייצרית לעונת 2012/13. בחודש מאי 2013, האריכה בזל את חוזהו של א-נני בקבוצה בארבע שנים נוספות.
ב-16 באפריל 2014, כבש א-נני את שער הבכורה שלו במדי בזל בניצחון 2–4 על פ.צ. ציריך. עונת 2014/15 הייתה לעונת הפריצה של א-נני במדי בזל. הקבוצה זכתה באליפות השישית שלה ברציפות אך החמיצה את ההזדמנות לזכות בגביע השווייצרי. ב-13 בינואר 2016, הכריז מאמן ארסנל ארסן ונגר כי הקבוצה החתימה את מוחמד א-נני מבזל ושילמה עבורו סכום הנע בין 5 ל-7 וחצי מיליון אירו. ב-30 בינואר, ערך א-נני את הופעת הבכורה שלו במדי התותחנים במשחק נגד ברנלי בגביע האנגלי.
את שער הבכורה שלו במדי ארסנל כבש א-נני בהפסד קבוצתו בשלב שמינית גמר ליגת האלופות לברצלונה כשבסיום נבחר המצרי לשחקן המצטיין. שערו היחיד של א-נני באותה העונה זיכה אותו בפרס שער השנה של ארסנל לעונת 2015/16.
נבחרות מצרים

א-נני שיחק יחד עם הנבחרת האולימפית של מצרים עד גיל 23 באולימפיאדת לונדון.
לזכותו 40 הופעות ושלושה שערים במדי הנבחרת הבוגרת של מצרים.
נכלל בסגל נבחרת מצרים לטורניר גביע אפריקה לאומות 2023.
נכלל בסגל הנבחרת האולימפית של מצרים לטורניר הכדורגל באולימפיאדת פריז (2024).
מייבל אלוורז

| --- | --- |

 לידה:  28 בנובמבר 1891 אואהו, ארצות הברית 
 פטירה:  13 במרץ 1985 (בגיל 93) לוס אנג'לס, ארצות הברית 
 תחום יצירה:  ציור 
 הושפעה על ידי:  Will Levington Comfort 
 
מייבל אלוורז, באנגלית: Mabel Alvarez (28 בנובמבר 1891 - 13 במרץ 1985)  הייתה ציירת אמריקאית. יצירותיה, לעיתים קרובות מופנמות ורוחניות באופיים, וסגנונה נחשב כתורם לתנועת המודרניזם והאימפרסיוניזם של דרום קליפורניה.